**Lucrarea firii...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lucrarea firii...

E-n firea noastră decăzută

Binelui de-ai sta împotrivă

Şi-a eclipsa, tot în derivă,

Ca-n loc viaţa cea primită

Să stea pe bine sprijinită,

Şi pe principii sfinte activă.

E-n firea noastră imorală

Ca tot în jos, de a decade

Pe-ale păcatului arcade,

Pe când partea cea morală

Stă ca-nchisă, la popreală

Prin oprelişti de baricade.

E-n firea noastră, firească

Să vedem lucruri tot invers,

Că nu urmează bunul mers

În viaţa, ce-i pământească

A omului, dat s-o trăiască,

Uitând, a-l harului demers.

Da! Aceasta e oglinda firii!

Şi dacă-n ea, privim mereu

Şi-L vom uita pe Dumnezeu

Cu Legea Sa mare-a iubirii,

N-om intra-n raza mântuirii

Supervizaţi, prin Curcubeu.

Flavius Laurian Duverna